Contingut

# Assignació de formats per fórmula

Podeu afegir la funció ESTIL() a una fórmula que ja existeix en una cel·la. Per exemple, juntament amb la funció ACTUAL, podeu acolorir una cel·la en funció del seu valor. La fórmula =...+ESTIL(SI(ACTUAL()>3; "Roig"; "Verd")) aplica l'estil de cel·la "roig" a les cel·les si el valor és més gran que 3, i en cas contrari aplica l'estil de cel·la "verd".

Si voleu aplicar una fórmula a totes les cel·les d'una àrea seleccionada, podeu utilitzar el diàleg Busca i reemplaça.

1. Seleccioneu totes les cel·les desitjades.

2. Seleccioneu l'orde de menú Edita ▸ Busca i reemplaça.

3. Per al terme de Cerca, introduïu: .*

   ".*" és una expressió regular que designa el contingut de la cel·la actual.

4. Introduïu la fórmula següent al camp Reemplaça: =&+ESTIL(SI(ACTUAL()>3;"Roig";"Verd"))

   El símbol «&» designa el contingut actual del camp Cerca. La línia ha de començar amb un signe d'igual, ja que es tracta d'una fórmula. S'assumeix que els estils de cel·la «Roig» i «Verd» ja existeixen.

5. Activeu les caselles Expressions regulars i Només en la selecció. Feu clic a Busca-ho tot.

   Ara totes les cel·les amb continguts inclosos a la selecció estan realçades.

6. Feu clic a Obri.

Temes relacionats

Aplicació de la formatació condicional

Realçament de nombres negatius